*ZÁPISNICA*

z mimoriadneho zasadnutia Obecného zastupiteľstva v Dolných Lovčiciach,

konaného dňa 23.07.2015 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 1

5/ Hostia: 1

Prítomní spolu: 9, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš.

OZ sa zúčastnili všetci poslanci, čím bolo OZ uznášaniaschopné a rokovanie pokračovalo.

Starosta privítal hosťa na zasadnutí OZ: p. Reného Šteinera.

*2.) Určenie overovateľov zápisnice a zapisovateľky*

Za overovateľov zápisnice určil poslanca Ing. Tomáša Bartoviča a poslanca Ing. Jozefa Škodu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie doplnený program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.39/2015 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie  
2. Informácia o pripravovanej výzve – program obnovy dediny René Šteiner  
3. Kontrola plnenia uznesení  
4. PHSR obce Dolné Lovčice na roky 2015-2020  
5. Prima banka, a.s. – žiadosť obce o úver  
6. Rôzne  
7. Diskusia  
8. Záver

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

2.) Info p. René Šteiner z Regionálnej rozvojovej agentúry Hlohovec- Piešťany. Ing. Šteiner informoval poslancov, že agentúra vykoná projekt z Programu rozvoja vidieka SR 2014-2020 a predloží ho na príslušný kontraktačný orgán. Je potrebné, aby obec mala aktualizovaný projekt na obnovu technickej infraštruktúry obce.

#### Uznesenie č.41/2015 OZ

Obecné zastupiteľstvo v Dolných Lovčiciach schvaľuje návrh starostu obce, že v prípade vyhlásenia výzvy z Programu obnovy obce na rekonštrukciu technickej infraštruktúry ( miestne komunikácie, chodníky a priľahlé verejné priestranstvá + zeleň) sa obec zapojí a predloží žiadosť o nenávratné finančné prostriedky z eurofondov

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

3.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

Poslanci vzali tieto informácie na vedomie.

*4.) PHSR obce Dolné Lovčice na roky 2015-2020*

Starosta predložil poslancom na schválenie vypracovaný PHSR- Plán hospodárskeho a sociálneho rozvoja obce Dolné Lovčice na roky 2015-2020.

#### Uznesenie č.42/2015 OZ

Obecné zastupiteľstvo v Dolných Lovčiciach súhlasí a schvaľuje Plán hospodárskeho a sociálneho rozvoja obce Dolné Lovčice 2015-2020.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

*5. Prima banka – žiadosť o úver*

Starosta informoval poslancov, že je potrebné požiadať v Prima banke Slovensko o úver na predfinancovanie a spolufinancovanie vrátane ostatných výdavkov projektu s názvom: „ Modernizácia verejného osvetlenia obce Dolné Lovčice“*,* s podporou projektu v zmysle príslušných predpisov o pomoci a podpore poskytovanej z fondov Európskeho spoločenstva formou nenávratného finančného príspevku. Navrhuje výšku úveru vo výške 170 000,- EUR.

#### Uznesenie č.43/2015 OZ

Obecné zastupiteľstvo v Dolných Lovčiciach:

* schvaľuje predfinancovanie a spolufinancovanie vrátane ostatných výdavkov projektu s názvom: „ Modernizácia verejného osvetlenia obce Dolné Lovčice“*,* s podporou projektu v zmysle príslušných predpisov o pomoci a podpore poskytovanej z fondov Európskeho spoločenstva formou nenávratného finančného príspevku, **z úveru vo výške do 170 000,00 EUR poskytnutého z Prima banky Slovensko, a.s.,**
* schvaľuje zabezpečenie úveru vo výške do 170 000,00 EUR poskytnutého z Prima banky Slovensko, a.s. vlastnou blankozmenkou obce

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

*6. Rôzne*

1. Starosta informoval poslancov, že Výberové konania vo verejnom obstarávaní, ktoré sa uskutočnia v obci by mala vykonať opravnená osoba. Bol oslovený Ing. Boris Princ, so spoločnosti PREVAX, s ktorým bola podpísaná Rámcová zmluva o poskytovaní poradenských služieb ( viď príloha).

#### Uznesenie č.44/2015 OZ

Obecné zastupiteľstvo v Dolných Lovčiciach schvaľuje  podpísanie Rámcovej zmluvy o poskytovaní poradenských služieb so spoločnosťou Prevax, s.r.o.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

1. Info. Prebehlo výberové konanie pre výber dodávateľa na opravu strechy v MŠ- zastrešoval Ing. Princ. Bol vybraný a o realizáciu sa postará Rastislav Púčik ( predložil najlepšiu cenovú ponuku.)

Poslanci vzali tieto informácie na vedomie.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

c)Info. Bola zverejnená výzvy na predkladanie ponúk ( podlimitné zákazky) na modernizáciu verejného osvetlenia, je potrebné vytvoriť komisiu na otváranie obálok- vyhodnotenie cenových ponúk.

*Diskusia*

V rámci diskusie poslanci neformálne diskutovali. Starosta informoval o pripravovanom 2.Obecnom plese, na ktorí ich srdečne pozval. Bude hrať hudobná skupina Black Band

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu.

Na záver ukončil zasadnutie.

František Juriš

starosta obce

*Overovatelia zápisnice :*

1./ Ing. Tomáš Bartovič ....................................................

2./ Ing. Jozef Škoda ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 24.07.2015